Индекс на документирана информация**:**

РИ-ИСУ09.02.00.00.00/11-1

Рег. № 93-00-11431/03.06.2024 г.

**ЗАПИТВАНЕ ЗА ОФЕРТА**

**ОТНОСНО:**Доставка, демонтаж на съществуващ кран, монтаж, съдействие при регистрация и супервайзорски надзор при провеждане на 72-часови проби за въвеждане в експлоатация на кран мостов за топки на Претоварна база Пирдоп

**І. ТЕХНИЧЕСКИ ИЗИСКВАНИЯ КЪМ ДОСТАВКАТА**

**1. Описание на условията на работа:**

Товаро-разтоварни работи от вагон в бункер и от бункер в автосамосвал на стоманени топки на Претоварна ж.п. база.

Режим на работа – тежък, група 3÷4 по БДС 8916-81. Работа на открита площадка, при температура -25 ÷ 40°C

**2. Модел, тип на машината, технически параметри**

Доставка, демонтаж на съществуващ кран, монтаж, съдействие при регистрация и супервайзорски надзор при провеждане на 72-часови проби за въвеждане в експлоатация на КРАН МОСТОВ ДВУГРЕДОВ СТОЯЩ за работа с налична ел. магнитна шайба. Кранът да бъде монтиран на съществуващия кранов път. Демонтажът на съществуващото краново съоръжение следва да се извърши от избрания в настоящото офертно проучване изпълнител. Параметри на съоръжението:

|  |  |
| --- | --- |
| Товароподемност номинална | Q = 8 t |
| Отвор на крана (ширина на пътя) | Lk = 13,5 m |
| Височина на подем от дъно бункер: | H = 16 m |
| Скорост на подем: | Не по-малка от 20 m/min. Без честотно регулиране. |
| Скорост на движение на крана: | Двускоростно; бърза скорост не по-малка от 40 m/min. С честотно регулиране на задвижването, както и възможност за включване на релейно-контакторно управление за дублиране при авария. |
| Скорост на движение на количката: | Двускоростно; бърза скорост не по-малка от 40 m/min. С честотно регулиране и възможност за включване на релейно-контакторно управление |
| Захранване | трифазно 380 V; 50 Hz |
| Начин на задвижване | електрически |
| Начин на управление | комбинирано управление – от кабина и радио управление |
| Параметри на околната среда: | температура от -25º C до +40º C |
| относителна влажност на въздуха до 80 % при 20 º C |
| взриво-, пожароопасност, химическа агресивност, радиоактивност и пр. - не |
| **Ел. магнитна шайба – да се ползва наличната шайба ДПМс150-150/А-У1 (доставена в края на 2019 год.) и оригиналния трифазен токоизправител за захранване и управление на магнитната шайба на крана.** | | |
| **Захранващият кабел за ел. магнитната шайба да се навива на барабан/макара (да не бъде свободно висящ)** | | |
| **Разтоварването на ел. магнитната шайба (освобождаването от топките) да става отведнъж, без забавяне във времето.** | | |

3. Производителност – не по-малка от 100 тона/час.

Месечно натоварване на крана е около 1 800÷2 500 тона, неравномерно разпределено по дни

4. Предпочитан завод и страна производител – EU.

5. Количество на доставката – **1 (един) брой**

**II. ДОСТАВЧИЦИТЕ СЛЕДВА ДА:**

1. Кандидатите в офертното проучване следва да потвърдят възможността за доставка, демонтаж на съществуващ кран, монтаж, съдействие при регистрация и супервайзорски надзор при провеждане на 72-часови проби за въвеждане в експлоатация на кран мостов за топки на Претоварна база Пирдоп, в съответствие с изискванията на раздел I по-горе и настоящото запитване за оферта.
2. Кандидатите в офертното проучване следва да приложат пълно описание/спецификация на оферирания кран.
3. Кандидатите в офертното проучване следва да предложат твърда цена в лева без ДДС за оборудван съгласно техническите изисквания кран. В обхвата на доставката се включват и се оферират следните дейности:
   1. Доставка на повдигателно съоръжение – 1 (един) брой кран мостов за топки на Претоварна база Пирдоп.
   2. Демонтаж на съществуващото краново съоръжение.
   3. Монтаж на повдигателното съоръжение на обект на „Асарел-Медет“ АД.
   4. Предоставяне на пълна техническа документация за крана: паспорт, декларация за съответствие, ръководства за монтаж и експлоатация и друга нормативно изискващата се техническа документация, необходима за регистриране на повдигателни съоръжения от органите за технически надзор, съгласно изискванията на Наредбата за безопасна експлоатация и технически надзор на повдигателни съоръжения.
   5. Съдействие при регистриране на повдигателното съоръжение пред органите за технически надзор и участие в изпитанията при регистрация.
   6. Обучение на персонал на „Асарел-Медет“ АД, непосредствено преди провеждане на 72-часови проби за въвеждане в експлоатация на крана.
   7. Супервайзорски надзор, който избраният изпълнител да окаже при провеждане на 72-часови проби за въвеждане в експлоатация на крана.
4. В офертата да се посочат също цени за следните позиции:
   1. Единични цени и пълна спецификация на отделните елементи и резервни части за периодична подмяна, както и консумативи, които се използват при работа. Да се потвърди предоставяне на ценова листа на всички резервни части, консумативи и основни възли, валидна за 2024/2025 година, като след това годишните увеличения ще бъдат лимитирани до максимум 1,5 % годишно, считано от 2026 г.
   2. Цена на сервизен пакет за техническо обслужване (ако се изисква такова) по време на гаранционния период.
   3. Цени на опция за извънгаранционно сервизно обслужване, в т.ч. ставка за труд (в лева без ДДС/човекочас) и транспорт (в лева без ДДС на посещение). Да се посочи и опише опцията за сключване на сервизен договор за следгаранционния период.
5. Кандидатите в офертното проучване следва да посочат гаранция - в месеци от датата на двустранно подписан протокол за успешно проведени 72-часови проби за въвеждане в реални експлоатационни условия на крановото съоръжение.
6. Условия на доставка (франкировка): Цената да бъде формирана при условия на доставка - DDP, Претоварна база в гр. Пирдоп, съгласно Incoterms 2020.
7. Кандидатите в офертното проучване следва да посочат срок за доставка – по възможност до 31.12.2024 г. (срокът да се посочи в офертата). Срокът за демонтаж/монтаж и провеждане на 72-часови проби се съгласува предварително между страните.
8. Кандидатите в офертното проучване следва да предложат условия на плащане: разсрочено след монтаж / 72-часови проби на крана (в календарни дни).
9. В случай, че бъде избран за доставчик, съответният кандидат трябва да потвърди и гарантира следното:

При сключване на договор избраният кандидат трябва да предостави гаранция за добро изпълнение до приключване на гаранционния период на доставеното краново съоръжение, за да бъде гарантирано, че всички клаузи на договора са изпълнени. Опциите на такава гаранция за добро изпълнение са следните:

- „Асарел Медет” АД да задържа по 10 % от пълната цена на договора, които ще бъдат платени след достигане на гаранцията на крановото съоръжение.

- Доставчикът да издаде банкова гаранция за добро изпълнение в размер на 10 % от стойността на договора, с валидност – до изтичане на гаранцията на крановото съоръжение.

1. Валидност на офертата – до 31.12.2024 г.

**ІII. Общи изисквания към доставчиците:**

1. Кандидатите в офертното проучване следва да представят препоръки от 3 други настоящи клиенти и референтен списък на клиенти, за които са доставяни кранови съоръжения, идентични на това, което се предлага на „Асарел-Медет” АД. Да се посочат задължително имената на лица за контакти, телефонни номера и e-mail - за справки.

2. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията (Приложение № 1 към настоящото запитване за оферта). Декларацията се прилага към офертата.

3. Към офертата да се приложи актуално състояние на доставчика (справка от търговски регистър) и счетоводен баланс и отчет за приходи и разходи за последната отчетна финансова година.

4. В случай, че бъде избран за доставчик, съответният кандидат трябва да потвърди и гарантира, че ще предостави на „Асарел-Медет” АД ръководство за експлоатация и безопасност при работа - 2 /два/ комплекта + екземпляр на електронен носител. Документацията да бъде на български език.

**5. Краен срок за подаване на оферти: 26.06.2024**

6. Офертата молим да изпратите съгласно реда в дружеството - до Директор „Одит и контрол”, по следния начин:

- на адрес: 4500 гр. Панагюрище, „Асарел-Медет“ АД.

6.1. Офертата следва да бъде подадена на български език, с надпис:

**„Доставка, демонтаж на съществуващ кран, монтаж, съдействие при регистрация и супервайзорски надзор при провеждане на 72-часови проби за въвеждане в експлоатация на кран мостов за топки на Претоварна база Пирдоп“**

„Да се отвори само от определената за целта комисия“

6.2. Офертите се изпращат само запечатани в плик, като търговските условия /цена и начин на плащане/ са запечатани във втори плик, вътре в големия плик, както следва:

- Документ 1 - Техническа част, съдържащ необходимата информация за предлаганите технически характеристики, техническите изисквания и спецификации, референции и др.

- Документ - Търговска част (Ценова част), съдържащ предложението на доставчика за предлаганата цена, начин на плащане, цени на резервни части, консумативи и сервизни опции и др.

Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

7. Ако имате някакви въпроси, не се колебайте да се обърнете към лицата за контакти:

|  |  |
| --- | --- |
| **По технически въпроси:** | **По търговски въпроси:** |
| инж. Даниела Ранчева | Донка Костуркова |
| Р-л звено „СС, П и НО“ | Експерт търговия |
| тел.: 0357/ 60 210, вътр. 435 | тел.: 0357/ 60 307 |
| e-mail: [danielarancheva@asarel.com](mailto:danielarancheva@asarel.com) | e-mail: dkosturkova@asarel.com |

**Въпросите се задават в писмен вид – по e-mail.**

Приложение № 1 към запитване за оферта

**ДЕКЛАРАЦИЯ**

Долуподписаният/ата…………………………....................................................................., с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“ АД …………………………………………………………………………………………

………………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

(три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

   - Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

   - Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

   - Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

   - Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

   - Списък на свързани с Русия лица, посочени във връзка с финансови и инвестиционни ограничения в Обединеното кралство;

   - Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)